# FAU-møte 4. mars 2025

Møtet ble gjennomført på Apeltun skole

Til stede:

|  |  |
| --- | --- |
| Janne Gaasand Greve (rektor) | Stine Remøy Øvsthus (4. trinn) |
| Johannes Hjartlie (1. trinn) | Eirik Husabø (5. trinn og FAU-leder) |
| Anne Sværen Langnes (1. trinn) | Hilde Pedersen (5. trinn) |
| Ingrid Bøyum Opheim (2. trinn og referent) | Rune Thorson (7. trinn) |
| Anette Norstrand (3.trinn) |  |

Ikke til stede:

|  |  |
| --- | --- |
| Birgitte Madsen (2. trinn) | Aud Marit Wigg (6. trinn) |
| Lise Caballero (3. trinn) | Anette Baartvedt (6. trinn) |
| Pia Nytun (4. trinn) | Hilde Støle Pettersen (7. trinn) |

Referat

**Sak 1 Spørsmål om 6. trinn kan utsette skidag til neste år**

På grunn av mangel på snø ønsker 6. trinn å utsette årets skidag til neste år. FAU ga støtte til å utsette skidagen.

**Sak 2 Kvalitetsdialog 2025 – forberedelse FAU**

Kvalitetsdialog 2025 var også et tema på forrige FAU-møte. Rektor orienterte først om arbeidet som ble gjort med Kvalitetsdialog 2024, herunder hvordan FAU var involvert, hva som var oppdraget og hva som ble resultatet. I etterkant av Kvalitetsdialog 2024 satt skolen inn tiltak for å imøtekomme de innspill som kom inn. Rektor orienterte videre om at hun ønsker å gi det samme oppdraget til FAU i år, og hadde i den sammenheng stilt spørsmålene (i) hva skal vi finne ut, (ii) hvem skal være med, og (iii) hvordan skal vi arbeide for å finne svarene.

Representantene for de enkelte trinn fikk utdelt en mappe med beskrivelse av oppdraget og resultatene fra spørreundersøkelsen som ble gjennomført på årets foreldremøte 2. Det ble diskutert om resultatet fra Kvalitetsdialog 2024 sammenholdt med innspillene fra årets foreldremøte er godt nok grunnlag for å svare ut oppdraget knyttet til Kvalitetsdialog 2025. Et alternativ som ble nevnt var at det kan gjennomføres en spørreundersøkelse for 1. trinn da de ikke deltok på kvalitetsoppfølgingen i 2024. Til neste møte skal FAU-representantene sette seg inn i innspillene fra årets foreldremøte, involvere trinnkontaktene, og tenke ut hvilke synspunkt/innspill man ønsker å dele på neste møte.

Kvalitetsdialog 2025 vil også være et tema på neste FAU-møte. Rektor foreslo å fremskyve neste møte til klokken 18.30 og at Elevrådet deltar første halvtime for å presentere oppdraget de har fått med Kvalitetsdialog 2025. FAU ga støtte til at neste FAU-møte starter 18.30.

**Sak 3 Eventuelt**

Rektor tok opp at 1. trinn på Skjold skole har avtalt at ingen elever på trinnet skal få smarttelefon før ungdomsskolen. Apeltun skole kan legge til rette for dialog om dette på de trinn som ønsker det. Det ble også orientert om en internettside som heter skjermfribarndom.no.

Status for 17. mai-planlegging ble også et tema, og representant for 4. trinn orienterte om at trinnet har satt ned en komite og er i gang med planleggingen.